הלו, הלו אבא

הלו, הלו אבא הוא ספר ילדים ישראלי מאת האחיות חנה הורן (טקסט) וברכה פלדמן (איורים). הספר, המיועד לפעוטות בני 3–4, מציג שיחה טלפונית משעשעת בין ילד לאביו. הוא ראה אור לראשונה בשנת תשכ"ג 1963 בהוצאת "אצלנו" (הוצאה עצמית) ולאחר מכן בהוצאת יסוד. שיתוף הפעולה בין האחיות הורן ופלדמן (לבית בוגוסלב) הוליד עשרה ספרי ילדים, שזהו הראשון והמפורסם בהם. הספר הוקדש לאימן, שרה בוגוסלב, שנפטרה ב-1961. בספר מתוארת שיחת טלפון בין ילד לאביו. הילד מתקשר לאביו שנמצא בעבודה, ושואל אותו איזו מתנה הוא יביא לו כשיחזור. תשובתו הראשונה של האב היא "טרקטור עם כנפיים". הילד מתקן את האב בטענה שאין טרקטורים עם כנפיים, והאב כנראה התכוון לאווירון. האב מקבל את התיקון, אך ממשיך להתחכם ולהציע מתנות לא הגיוניות. המתנה משתנה לאורך הסיפור בהתאם לתגובות הילד. המתנה הראשונה היא טרקטור, היא הופכת לאווירון, מאווירון לסירה, מסירה לאוטו, מאוטו לרכבת, מרכבת לכלב, מכלב לתיש, מתיש לאיש, ומאיש לאבא. בשלב הזה, הבן מבין שהוא רוצה יותר מכל לקבל במתנה את אביו. הוא זכה להצלחה רבה בקרב הילדים, הפך לקלאסיקה ולאורך השנים הודפס פעמים רבות במספר הוצאות ספרים. בשנת 2018 זכה הספר למהדורה מחודשת המכילה איורים פרי עטה של תמר מושקוביץ. הספר עובד מספר פעמים לטלוויזיה, בין היתר הופיע בתוכנית "פרפר נחמד" כשבתפקיד האב גילם אותו גדי יגיל. עיבוד נוסף שנוצר בתוכנית "גן הפלא" גילם את האב שלמה בר שביט. בשנת 2000 כתבה חנה הורן ספר חדש בעל אופי דומה ושמו "הלו, הלו אמא". הספר אויר על ידי ליאת בנימיני-אריאל. הפעם השיחה הטלפונית מתרחשת בין אם לבת, ונסובה סביב דרכי ההתניידות של האם בדרכה הביתה. הספר מלווה בציורים, וזכה גם הוא להצלחה רבה. בשנת 2003 פרסמה הורן את הספר "הלו, הלו סבתא", שאויר אף הוא על ידי ליאת בנימיני-אריאל. בספר זה השיחה מתקיימת בין סבתא לנכד, והם משחקים ומתלוצצים. מיקי אינהורן-נלקנבאום, "הלו הלו אבא". נעמת: הירחון לאשה ולמשפחה, אוקטובר–נובמבר 1984, עמ' 76 צביה ולדן, יש מישהו בצד השני של הקו? - "הלו, הלו אבא: על תקשורת ישירה ועל רכישת קריאה מתוך קריאה", מחשבות כתובות, 7–8 (1993), עמ' 10–17 יעל דר, "050 ופגה הבדידות", הארץ, מוסף ספרים, גיליון 414, בינואר 2001, עמ' 14 מאיר בראלי, מוציאות ספרים לילדיהן, דבר, 17 ביוני 1964 מורן שריר, על הספר "הלו, הלו אבא"ֿ, Nrg תרבות, מאי 2005 מאיה בר מוחה, המלצות על ספרים לגיל הרך - "הלו, הלו אמא", אתר מנטליקה יעל דר, ועדיין לא שוחחנו עם הסב והדודה, באתר הארץ, 9 בפברואר 2003 (במקור: מוסף ספרים, גיליון 520, 12 בפברואר 2003, עמ' 14) גרסאות מומחזות: הסיפור בפרק מספר 9 של סדרת הילדים "גן הפלא" עם הגננת דרורה ניר ושחקנים (הטלוויזיה הישראלית, 1969), סרטון באתר יוטיוב הסיפור בגרסת אנימציה מאת דודו שליטא (קלסיקלטת), סרטון באתר יוטיוב יעל דר, ועדיין לא שוחחנו עם הסב והדודה, באתר הארץ, 9 בפברואר 2003. רשומה, הקטלוג המאוחד של הספריות בישראל. ראו חנה הורן, ב"לקסיקון הספרות העברית החדשה". ראו מודעת אבל בעיתון הארץ, 22 במרץ 1961. הלו, הלו, אבא כתבה חנה הורן; צירה ברכה פלדמן, באתר www.nli.org.il הלו, הלו, אבא / כתבה: חנה הורן ; אירה: תמר מוסקוביץ ; פיתוח ועריכה: מוטי אבירם | הורן, חנה, 1922- מחבר (מושקוביץ, תמר (מאייר) | הספרייה הלאומית, באתר www.nli.org.il הלו, הלו אמא / כתבה חנה הורן ; אירה ליאת בנימיני-אריאל | הורן, חנה, 1922- (בנימיני-אריאל, ליאת ) | הספרייה הלאומית, באתר www.nli.org.il המלצות על ספרים לגיל הרך, באתר www.mentallica.co.il, ‏2012-03-10 הלו, הלו סבתא! / חנה הורן ; אירה ליאת בנימיני אריאל | הורן, חנה, 1922- (בנימיני-אריאל, ליאת ) | הספרייה הלאומית, באתר www.nli.org.il